钦定古今图书集成/明伦汇编/氏族典/第187卷 > 萧大球
## 钦定古今图书集成/明伦汇编/氏族典/第187卷 > 萧大球

按《梁书建平王大球传》：建平王大球，字仁珽，大宝元
年，封建平郡王。性明惠夙成。初，侯景围京城，高祖素
归心释教，每发誓愿，恒云：“‘若有众生应受诸苦，悉衍
身代’。当时大球年甫七岁，闻而惊谓母曰：‘官家尚尔，
儿安敢辞’。乃六时礼佛，亦云：凡有众生应获苦报，悉
大球代受。”其早慧如此。二年，出为轻车将军，兼石头
戍军事。其年秋遇害，时年十一。